**Usulise ühenduse ja riiklikult akrediteeritud konfessionaalse kõrgkooli**

**TAOTLUS**

|  |
| --- |
| Toetust taotleva usulise ühenduse või kõrgkooli nimi: **Rooma-Katoliku Kirik Eestis** |
| Registrikood: **80216151** |
| Toetuse taotleja postiaadress: **Vene 14, 10123 Tallinn**  Kontaktisik (toetuse taotlemisel): **Marge-Marie Paas**  Telefon: **5286326**  E-post: **katolikuinfo@gmail.com** |
| Taotleja-poolne lepingu allkirjastaja: **Piiskop Philippe Jean-Charles Jourdan**  Allkirjastaja telefon: **6013079**  Allkirjastaja e-post: **piiskop@katoliku.ee**  Taotleja-poolne lepingu täitmise kontaktisik: **Marge-Marie Paas**  Kontaktisiku telefon: **5286326**  Kontaktisiku e-post: **katolikuinfo@gmail.com** |
| **Taotleja arveldusarve number ja pank**: **EE531010022032656005 SEB Pank** |

|  |
| --- |
| Toetuse kasutamise eesmärk ja tegevuste loetelu, milleks toetust taotletakse:  **Rooma-Katoliku Kiriku II maailmasõja eelse peapiiskopi Eduard Profittlichi õndsakskuulutamise sündmustega seotud kulud.**  **Peapiiskop Eduard Profittlich SJ (ta oli Eesti kodanik) arreteeriti juunis 1941.a Tallinnas ning viidi, nagu tuhanded eestlased, Siberisse. Talle määrati Kirovi vanglas surmanuhtlus, kus ta suri 22. veebruaril 1942 enne kohtuotsuse täideviimist. Rooma-Katoliku Kirik on viinud läbi peapiiskop Eduard Profittlichi õndsakskuulutamise protsessi, mille piiskopkondlik faas Eestis toimus 2017-2019, misjärel algas protsessifaas Roomas (2019-2024). Selle protsessifaasi jaoks on Rooma-Katoliku Kirik Eestis varasemalt Siseministeeriumi taotlusvoorust toetust taotlenud ning seda on ka eraldatud, millest tulenevalt väljendame lootust, et ka käesolev projekt, mis seondub õndsakskuulutamise sündmustega, vastab abikõlblikkuse tingimustele ja sisulistele eeldustele.**  **Õndsakskuulutamise protsessi Rooma faas lõppes 18. detsembril 2024, mil paavst Franciscus andis loa peapiiskop Eduard Profittlichi SJ õndsakskuulutamiseks. Nüüdseks on Vatikani poolt kinnitatud ka õndsakskuulutamise Missa kuupäev – see toimub laupäeval, 17. mail 2025 kell 11.00 Tallinnas, Raekoja platsil. Paavsti esindajana viib õndsakskuulutamise läbi Viini kardinal Christoph Schönborn O.P.**  **See on ajalooline sündmus mitte ainult Eesti katoliiklastele, vaid kogu Eesti kristlaskonnale ja laiemalt tervele Eestile. Peapiiskop Eduard Profittlich, paavsti ettepanekut järgides, endale ja Jumalale kindlaks jäädes, otsustas jagada tuhandete eestlastega ühist saatust. Ta jäi Eestisse selle rahva ja kiriku juurde, mida ta nii väga armastas ning kuigi tal oli võimalus lahkuda sünnimaale Saksamaale, jäi ta kuni lõpuni truuks oma kutsumusele ja Jumalale. See tõi talle aga märtrisurma Kirovi vanglas Nõukogude Venemaal.**  **Tegemist on esimese õndsakskuulutamisega Eesti katoliku kiriku ajaloos ning ühe esimesega kogu Põhjamaades pärast 16. sajandil toimunud reformatsiooni.**  **Peapiiskop Eduard Profittlichi õndsakskuulutamise protsess on olnud teema, mille vastu on tuntud elavat huvi nii riiklikul kui diplomaatilisel tasandil. Protsessi kulgu puudutati kõigil olulistel kohtumistel, mis Rooma-Katoliku Kiriku või Püha Tooli esindajatel on toimunud Vabariigi Presidendi, Riigikogu esimehe, peaministri, siseministri, välisministri, rahvastikuministri jt-ga. Protsessi teemal vesteldi ka paavst Franciscuse ja Vabariigi Presidendi Kersti Kaljulaidi kohtumisel Vatikanis 28. novembril 2019.**  **Protsess ja eelseisev õndsakskuulutamine on saanud olulist tähelepanu meediakanalites, esmajoones korduvalt Rahvusringhäälingus.**  **Kavandatavalt on õndsakskuulutamise sündmused maikuus kindlasti saamas nii olulist rahvusvahelist, riiklikku kui oikumeenilist tähelepanu ja osalemist. Osalemas on ligi 20 piiskoppi erinevatest Euroopa riikides ning mitukümmend preestrit, Raekoja platsil toimuvale Missale kavandatakse tuhandeid osalejaid, sh palverändureid paljudest erinevatest Euroopa riikidest. Sündmuste keskpunktiks on mõistagi laupäev, 17. mai, kuid tervikuna haarab sündmuste programm ajavahemiku 16.-18. mai. Nendesse päevadesse mahub ka mitmeid laiemale avalikkusele suunatud sündmusi. Pärast 17. mail toimuva Missa lõppu on kavandatud oikumeeniline palvus kõikide Venemaal hukkunute hingede eest, mille läbiviimises osalevad erinevate kristlike kirikute esindajad.**  **Sündmuste eelarve kavandatav maht on üle 140 tuhande euro, mis kaetakse olulises osas rahvusvaheliste katoliiklike fondide ja teiste piiskopkondade toetustest ning eraisikute annetustest.**  **Siseministeeriumilt taotletav osa eelarvest on kavandatud nende kulude katmiseks, mis on seotud programmi avalikkusele suunatud osaga, sealhulgas televisiooni otseülekande, meediategevuste ja trükistega seotud kulud.** |

|  |
| --- |
| Eelarve projekt kululiikide kaupa (võib olla eraldi lehel):  **Prognoositav kulude kogusumma 144471,-.**  **Tulud:**  **- Omafinantseering – 139471,- (rahvusvaheliste katoliiklike fondide ja teiste piiskopkondade toetused, eraisikute annetused)**  **- Siseministeeriumi toetus – 5000,-**  **Kulud:**  **- Õndsakskuulutamise Missaga seotud tehnilised kulud (lavad, altarid, toolide rent, turva- jt tugiteenused) – 56066,- (omafinantseering)**  **- Õndsakskuulutamise Missa otseülekanne Eesti Televisioonis – 19337,- (Siseministeeriumi toetus 3000,-, omafinantseering 16337,-)**  **- Õndsakskuulutamise Missa liturgilised kulud (õndsakskuulutatava pilt, altari jm rekvisiidid, liturgilised rõivad, lillekaunistused jms) – 15108,- (omafinantseering)**  **- Trükised (nt õndsakskuulutamise sündmuste kavaraamat osalejatele) – 2876,- (Siseministeeriumi toetus 1000,-, omafinantseering 1876,-)**  **- Meedia- ja turunduskulud (sh sotsiaalmeedia, teavitustrükised, fotod, videoprojektsioonid) – 13229,- (Siseministeeriumi toetus 1000,- omafinantseering 12229,-)**  **- Korralduslikud kulud (sh külaliste majutamine, logistika ja transport, vastuvõtukulud) – 31345,- (omafinantseering)** |
| Taotletav summa: **5000.-** |
| Omafinantseeringu summa (olemasolul): **139471,-** |

|  |
| --- |
| Toetuse kasutamise eeldatav tulemus: **Peapiiskop Eduard Profittlichi õndsakskuulutamise sündmuste kavakohane läbiviimine mais 2025** |

|  |
| --- |
| LISAD (vajaduse korral): |
| Lisa 1 Taotleja esindaja volitus |
| Lisa 2 Taotleja eelarve projekt |

**Käesolevaga kinnitan, et:**

1. esitatud andmed on õiged;

2. taotlejal ei ole maksuvõlga riiklike ja kohalike maksude osas või see on ajatatud ning maksed on tasutud kokkulepitud ajakava järgi;

3. taotlejal ei ole majandusaasta aruande esitamise võlga;

4. taotleja ei ole rikkunud Siseministeeriumiga varem sõlmitud riigieelarvelise toetuse lepingut;

5. taotleja on nõuetekohaselt täitnud Euroopa Liidust või muudest vahenditest toetuse eraldajaga varem sõlmitud toetuse lepinguid ja tal ei ole tagasimaksete võlga;

6. taotleja suhtes ei ole algatatud pankroti- või likvideerimismenetlust;

7. taotleja juhtorgani liiget ei ole karistatud majandusalase, ametialase, varavastase, avaliku korra, riigi julgeoleku või avaliku usalduse vastase süüteo eest või kui teda on karistatud, siis on ta karistusandmed karistusregistrist kustutatud.

**Taotluse esitaja** (või volitatud esindaja) **nimi:**

Kuupäev: **28.02.2025**

Allkiri: **Philippe Jean-Charles Jourdan** (allkirjastatud digitaalselt)